Αντιλήψεις και πρακτικές σχετικά με τον εμβολιασμό ενηλίκων: μια συγχρονική μελέτη σε προπτυχιακούς φοιτητές επιστημών υγείας
Creators: name: Λέσι, Ενάντα Ντριτσίμ
Publisher: name: Aristotle University of Thessaloniki
Year: 2023
Subjects: Εμβολιασμός ενηλικών
Επαγγελματίες υγείας
Προπτυχιακοί φοιτητές
Adult vaccination
Healthcare professionals
Undergraduate students

description: Εισαγωγή: Ο εμβολιασμός αποτελεί σημαντικό εργαλείο της Δημόσιας Υγείας. Θετικές αντιλήψεις και πρακτικές των επαγγελματιών υγείας προς τον εμβολιασμό αναμένεται να επηρεάσουν τη στάση τους προς την υλοποίηση των εθνικών προγραμμάτων εμβολιασμού. Σκοπός: Ήταν η διερεύνηση των αντιλήψεων και των πρακτικών σχετικά με τον εμβολιασμό ενηλίκων σε προπτυχιακούς φοιτητές Σχολών Επιστημών Υγείας. Υλικό και μέθοδος: Πρόκειται για μια συγχρονική μελέτη στην οποία κλήθηκε να συμμετάσχει ανώνυμα και προαιρετικά το σύνολο των προπτυχιακών φοιτητών τρίτου έτους του τμήματος Ιατρικής του Αριστοτελείου Πανεπιστημίου Θεσσαλονίκης και του τμήματος Βιοϊατρικών Επιστημών (ΒΕ) του Διεθνούς Πανεπιστημίου Ελλάδος, κατά το εαρινό εξάμηνο του ακαδημαϊκού έτους 2022-23. Το εργαλείο μελέτης αποτελούνταν από δημογραφικά δεδομένα, την Ελληνική κλίμακα «Αντιλήψεις Σχετικά με τον Εμβολιασμό Ενηλίκων» (Attitude Towards Adult Vaccination- ΑΤΑVAC, την Ελληνική έκδοση της κλίμακας «Απόδοση Ελέγχου Υγείας στο Θεό» (God Health Locus of Control-GLHC), την τοποθέτησή τους στο φάσμα διστακτικότητας, καθώς και τη δική τους εμβολιαστική κάλυψη. Αποτελέσματα: Συμμετείχαν συνολικά 430 φοιτητές (281 φοιτητές Ιατρικής και 149 ΒΕ, ποσοστό ανταπόκρισης 94,6% και 99,3%, αντίστοιχα). Υπέρ όλων των εμβολίων τοποθετήθηκε το 27,4% των φοιτητών Ιατρικής και 21,5% ΒΕ, υπέρ των εμβολίων αλλά με αβεβαιότητα το 65,5% και 64,4%, υπέρ κάποιων εμβολίων για αλλά αβέβαιοι ή κατά κάποιων άλλων το 6,8% και 12,1% και κατά των εμβολίων αλλά με αβεβαιότητα 0% και 2%, αντίστοιχα. Η μέση τιμή της υποκλίμακας ΑΤΑVAC-Αξία του Εμβολιασμού ήταν 5,24 (±0,55) για τους φοιτητές Ιατρικής και 4,97 (±0,57) των ΒΕ, και αντίστοιχα της υποκλίμακας ΑΤΑVAC- Ανησυχίας σχετικά με την Ασφάλεια 4,38 (±1,20) και 4,02 (±1,28). Οι αντιλήψεις σχετικά με την αξία του εμβολιασμού και την ανησυχία σχετικά με την ασφάλεια του είχαν αρνητική συσχέτιση με την απόδοση του ελέγχου της υγείας στο Θεό (r=-0,275, και r=-0,314, p&lt;0,001, αντίστοιχα). Εμβόλιο έναντι της εποχικής γρίπης κατά το έτος 2022-23 δήλωσε ότι έχει πραγματοποιήσει το 18,5% του συνόλου των φοιτητών, έναντι του τετάνου μετά την ενηλικίωση 30,1%, έναντι του ιού των ανθρωπίνων θηλωμάτων κατά την εφηβεία το 52,7%. Τέλος έναντι της COVID-19 είχε εμβολιαστεί το 93,2% (δόσεις: μια 4,8%%, δυο 28,8%, ≥3 66,5%). Οι τέσσερις κύριες θεματικές ενότητες που αναδείχθηκαν με τη θεματική ανάλυση περιεχομένου στις απαντήσεις της ανοικτής ερώτησης σχετικά με το πως θα μπορούσε να αντιμετωπιστεί η εμβολιαστική διστακτικότητα ήταν κοινές για τους φοιτητές των δυο τμημάτων και συμπεριλάμβαναν την αύξηση της εγγραματοσύνης της υγείας σχετικά με τον εμβολιασμό στην κοινότητα, την ανθρωποκεντρική προσέγγιση των χρηστών υπηρεσιών υγείας, την καλύτερη εκπαίδευση επαγγελματιών υγείας και την αύξηση της εμπιστοσύνης στους θεσμούς. Συμπεράσματα: Παρά το ότι οι συμμετέχοντες δήλωσαν ότι πιστεύουν στην αξία του εμβολιασμού ενήλικων, η σημαντική πλειοψηφία διατύπωσε κάποιου βαθμού διστακτικότητα. Η εμβολιαστική κάλυψή που δήλωσαν ως ενήλικες έναντι της εποχικής γρίπης και του τετάνου ήταν επίσης χαμηλή. Η ανάγκη για περισσότερες ευκαιρίες εκπαίδευσης τόσο προπτυχιακά, όσο και ακολούθως, για θέματα εμβολισμού ενηλίκων κρίνεται αναγκαία προκείμενου οι εκκολαπτόμενοι φοιτητές να ανταπεξέλθουν ευκρινέστερα στην προώθηση του εμβολιασμού και την αντιμετώπιση της εμβολιαστικής διστακτικότητας στη μελλοντική τους σταδιοδρομία.
description: Introduction: Vaccination is an important public health tool. Positive perceptions and practices of health professionals towards vaccination are expected to influence their attitude towards the implementation of national vaccination programs. Aim: We aimed to study the perceptions and practices towards adult vaccination among undergraduate students of Health Science Schools. Material and method: The study tool included demographic data, the Greek version of the Attitude Towards Adult Vaccination (ATAVAC) scale, the Greek version of the God Health Locus of Control-GLHC scale, their location on the hesitancy spectrum, and their own vaccination coverage. Results: A total of 430 undergraduate students participated (281 students from the School of Medicine of Aristotle University of Thessaloniki and 149 students from the Department of Biomedical Sciences of International Hellenic University; response rate 94.6% and 99.3%, respectively). Among participants 27.4% of medical students and 21.5% of BE students were in favor of all vaccines, 65.5% and 64.4% were in favor of some vaccines but with uncertainty, 6.8% and 12.1% were in favor of some vaccines but uncertain or against some other, 0% and 2% were against all vaccines but with uncertainty. The mean value of the ATAVAC-Value of Vaccination subscale was 5.24 (SD 0.55) for medical students and 4.97 (SD 0.57) for BS, and correspondingly the mean value of the ATAVAC-Concern about Safety subscale was 4.38 (SD 1.20) for medical students and 4.02 (SD 1.28) for BS. Perceptions about the value of vaccination and concern about its safety were negatively correlated with God Health Locus of Control (r=-0.275, and r=-0.314, p&lt;0.001, respectively). Vaccine against seasonal influenza in the year 2022-23 was reported to a 18.5% of students, against tetanus after adulthood 30.1% and against human papillomavirus during adolescence 52.7%. Finally, 93.2% had been vaccinated against COVID-19, (doses: 1 4.8%%, 2 28.8%, ≥3 66.5%). The four main themes that emerged through thematic content analysis in the open question responses on how to address vaccine hesitancy were common to students in both departments and included increasing health literacy about vaccination in the community, a person-centered approach to health service users, better education of health professionals, and increasing trust in authorities. Conclusion: Although participants stated that they believed in the value of adult vaccination, a significant majority expressed some degree of hesitancy. The vaccination coverage they reported as adults against seasonal influenza and tetanus was also low. The need for more educational opportunities both undergraduate and postgraduate on adult vaccination issues is deemed necessary in order to help students to more acutely cope with promoting vaccination and addressing vaccine hesitancy in their future careers.